CELEX: 32010D0153
Language: sk
Date: 2010-03-11 00:00:00
Title: 2010/153/: Rozhodnutie Komisie z  11. marca 2010 , ktorým sa predlžuje platnosť rozhodnutia 2009/251/ES, ktorým sa od členských štátov požaduje zabezpečiť, aby sa výrobky s obsahom biocídneho dimetylfumarátu neumiestňovali ani nesprístupňovali na trhu [oznámené pod číslom K(2010) 1337] (Text s významom pre EHP)

12.3.2010   
            
            
               SK
            
            
               Úradný vestník Európskej únie
            
            
               L 63/21
            
         ROZHODNUTIE KOMISIE
   z 11. marca 2010,
   ktorým sa predlžuje platnosť rozhodnutia 2009/251/ES, ktorým sa od členských štátov požaduje zabezpečiť, aby sa výrobky s obsahom biocídneho dimetylfumarátu neumiestňovali ani nesprístupňovali na trhu
   [oznámené pod číslom K(2010) 1337]
   (Text s významom pre EHP)
   (2010/153/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov (1), a najmä na jej článok 13,
   keďže:
   
               (1)
            
            
               Rozhodnutím Komisie 2009/251/ES (2) sa od členských štátov požaduje zabezpečiť, aby sa výrobky s obsahom biocídneho dimetylfumarátu (DMF) neumiestňovali na trh ani na ňom nesprístupňovali.
            
         
               (2)
            
            
               Rozhodnutie 2009/251/ES bolo prijaté v súlade s ustanoveniami článku 13 smernice 2001/95/ES, ktorým sa obmedzuje platnosť rozhodnutia na obdobie nepresahujúce jeden rok, ale povoľuje sa jeho potvrdenie na ďalšie obdobia, z ktorých žiadne nepresahuje jeden rok.
            
         
               (3)
            
            
               Vzhľadom na doteraz získané skúsenosti a chýbajúce trvalé opatrenie týkajúce sa spotrebiteľských výrobkov s obsahom DMF je potrebné predĺžiť platnosť rozhodnutia 2009/251/ES o 12 mesiacov a zodpovedajúcim spôsobom ho zmeniť a doplniť.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom výboru zriadeného podľa smernice 2001/95/ES,
            
         PRIJALA TOTO ROZHODNUTIE:
   Článok 1
   Text článku 4 rozhodnutia 2009/251/ES sa nahrádza takto:
   
      „Toto rozhodnutie je platné do 15. marca 2011.“
   
   Článok 2
   Členské štáty prijmú opatrenia potrebné na dosiahnutie súladu s týmto rozhodnutím najneskôr do 15. marca 2010 a uvedené opatrenia uverejnia. Bezodkladne o tom informujú Komisiu.
   Článok 3
   Toto rozhodnutie je určené členským štátom.
   
      V Bruseli 11. marca 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 11, 15.1.2002, s. 4.
   
      (2)  Ú. v. EÚ L 74, 20.3.2009, s. 32.